**ΠΡΟΔΙΑΓΡΑΦΗ ΕΝΟΠΛΩΝ ΔΥΝΑΜΕΩΝ**

|  |  |
| --- | --- |
| **ΠΕΔ-Α-** | **ΕΚΔΟΣΗ 1η** |

**ΜΑΣΚΑ ΟΛΟΚΛΗΡΟΥ ΠΡΟΣΩΠΟΥ ΠΡΟΣΤΑΣΙΑΣ ΤΗΣ ΑΝΑΠΝΟΗΣ**

**(ΓΙΑ ΣΤΟΛΗ ΧΒΡΠ ΑΜΥΝΑΣ ΠΟΛΕΜΙΚΩΝ ΠΛΟΙΩΝ)**

|  |  |
| --- | --- |
|  |   |

 …2025

|  |  |
| --- | --- |
|  | ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΕΘΝΙΚΗΣ ΑΜΥΝΑΣ |

|  |  |
| --- | --- |
| ΑΔΙΑΒΑΘΜΗΤΟ – ΑΝΑΡΤΗΤΕΟΣΤΟ ΔΙΑΔΙΚΤΥΟ |  |

ΠΙΝΑΚΑΣ ΠΕΡΙΕΧΟΜΕΝΩΝ

|  |  |
| --- | --- |
|  |  ΣΕΛΙΔΑ |
| 1. ΠΕΔΙΟ ΕΦΑΡΜΟΓΗΣ 3 |
| 2. ΣΧΕΤΙΚΑ ΕΓΓΡΑΦΑ 3 |
| 2.1 Νομοθεσία 3 |
| 2.2 Πρότυπα 3 |
| 3. ΤΑΞΙΝΟΜΗΣΗ 4 |
| 4. ΤΕΧΝΙΚΑ ΧΑΡΑΚΤΗΡΙΣΤΙΚΑ 5 |
| 4.1 Ορισμός υλικού 5 |
| 4.2 Φυσικά χαρακτηριστικά 5 |
| 4.3 Χαρακτηριστικά επιδόσεων 5 |
| 4.4 Σχεδίαση - Κατασκευή 6 |
| 4.5 Απαιτήσεις Νομοθεσίας 6 |
| 4.6 Επισήμανση υλικού 7 |
| 5. ΣΥΣΚΕΥΑΣΙΑ / ΕΠΙΣΗΜΑΝΣΕΙΣ 8 |
| 5.1 Συσκευασία 8 |
| 5.2 Επισημάνσεις συσκευασιών 9 |
| 6. ΑΠΑΙΤΗΣΕΙΣ ΣΥΜΜΟΡΦΩΣΗΣ ΥΛΙΚΟΥ 9  |
| 6.1 Συνοδευτικά έγγραφα 9 |
| 6.2 Επιθεωρήσεις / Δοκιμές 9 |
| 7. ΥΠΗΡΕΣΙΕΣ ΥΠΟΣΤΗΡΙΞΗΣ 12 |
| 7.1 Εγγυήσεις 12 |
| 8. ΛΟΙΠΕΣ ΑΠΑΙΤΗΣΕΙΣ 12 |
| 8.1 Χρόνος παράδοσης 12 |
| 8.2 Τόπος παράδοσης 12 |
| 8.3 Αριθμός παρτίδων 12 |
| 8.4 Επισημοποίηση δείγματος 12 |
| 8.5 Κωδικοποίηση 13 |
| 8.6 Εκπαίδευση 13 |
| 9. ΠΕΡΙΕΧΟΜΕΝΟ ΠΡΟΣΦΟΡΑΣ 13 |
| 10. ΣΗΜΕΙΩΣΕΙΣ 15 |
| 10.1 Λέξεις κλειδιά 15 |
| 11. ΠΡΟΤΑΣΕΙΣ ΒΕΛΤΙΩΣΗΣ ΤΕΧΝΙΚΗΣ ΠΡΟΔΙΑΓΡΑΦΗΣ 15 |
|  ΕΓΚΡΙΣΗ ΤΕΧΝΙΚΗΣ ΠΡΟΔΙΑΓΡΑΦΗΣ 15 |
|  |

**1 ΠΕΔΙΟ ΕΦΑΡΜΟΓΗΣ**

**1.1** Η παρούσαΠροδιαγραφή Ενόπλων Δυνάμεων (ΠΕΔ) καλύπτει τις απαιτήσεις προμήθειας μασκών ολόκληρου προσώπου για την προστασία της αναπνοής έναντι χημικών παραγόντων (στερών, υγρών και αερίων), καθώς και έναντι ρύπων και στερεών σωματίδια ως μέσα ατομικής προστασίας (ΜΑΠ) για το προσωπικό των Πολεμικών Πλοίων.

**1.2** Το εν λόγω υλικό φοριέται μαζί με το απαραίτητο και αναπόσπαστο φίλτρο προστασίας της αναπνοής. Είναι δυνατή και η χρήση της μαζί με αυτάρκης αναπνευστική συσκευή ή συσκευή παροχής αέρος ώστε να παρέχει στον χρήστη προστασία από επικίνδυνες χημικές ουσίες, ρύπους και σωματίδια του «εξωτερικού» χώρου ή περιβάλλοντος.

**1.3** Η μάσκα ολόκληρου προσώπου θα φέρει απαραιτήτως σπείρωμα (υποδοχή) για την τοποθέτηση του φίλτρου προστασίας της αναπνοής έναντι ΧΒΡΠ (CBRN) παραγόντων

**2 ΣΧΕΤΙΚΑ ΕΓΓΡΑΦΑ**

**2.1** **Νομοθεσία**

**2.1.1** Κανονισμός (ΕΕ) 2016/425 του Ευρωπαϊκού Κοινοβουλίου και του Συμβουλίου τη 9ης Μαρτίου 2016 σχετικά με τα μέσα ατομικής προστασίας για την κατάργηση της Οδηγίας 89/686/ΕΟΚ του Συμβουλίου όπως τροποποιήθηκε και ισχύει.

**2.1.2** Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου της 18ης Δεκεμβρίου 2006, για την καταχώριση, την αξιολόγηση, την αδειοδότηση και τις περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση τις οδηγίας 1999/45/ΕΚ και για κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 τις Επιτροπής καθώς και τις οδηγίας 76/769/ΕΟΚ του Συμβουλίου και των οδηγιών τις Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ, όπως τροποποιήθηκε και ισχύει.

**2.1.3** Κανονισμός (ΕΚ) 765/2008 του Ευρωπαϊκού Κοινοβουλίου και του Συμβουλίου της 9ης Ιουλίου 2008 για τον καθορισμό των απαιτήσεων διαπίστευσης και εποπτείας της αγοράς όσον αφορά την εμπορία των προϊόντων και για την κατάργηση του κανονισμού (ΕΟΚ) αριθ. 339/93 του Συμβουλίου.

**2.1.4** Κανονισμός (ΕΚ) αριθ. 213/2008 τις Επιτροπής της 28ης Νοεμβρίου 2007 για τροποποίηση του κανονισμού (ΕΚ) αριθ. 2195/2002 του Ευρωπαϊκού Κοινοβουλίου και του Συμβουλίου περί του κοινού λεξιλογίου για τις δημόσιες συμβάσεις (CPV) και των οδηγιών του Ευρωπαϊκού Κοινοβουλίου και του Συμβουλίου 2004/17/ΕΚ και 2004/18/ΕΚ περί των διαδικασιών σύναψης δημοσίων συμβάσεων, όσον αφορά την αναθεώρηση του CPV.

**2.2 Πρότυπα**

**2.2.1** ΕΝ 136:1998 + AC:2003 «Respiratory protective devices - Full face masks – Requirements, testing, marking.

**2.2.2** EN 148 «Respiratory protective devices - Threads for facepieces - Part 1: Standard thread connection».

**2.2.3** ΕΝ 13921 «Personal protective equipment - Ergonomic principles».

**2.2.4** ΕΝ ISO 9001GR «Συστήματα διαχείρισης της ποιότητας - Απαιτήσεις».

**2.2.5** ΕΝ 136 (Class II and CSN EN 148-1)

**2.2.6** ISO 2859-1:1999 + Amd 1:2011 «Sampling procedures for inspection by attributes - Part1: Sampling schemes indexed by acceptance quality limit (AQL) for lot-by-lot inspection».

**2.3** **Λοιπά έγγραφα:**

**2.3.1** AAP-6 (Allied Administrative Publications) «NATO Glossary of Terms and Definitions».

**2.3.2** AAP-15 «NATO Glossary of Abbreviation used in NATO Documents and Publications».

**2.3.3** ATP-70 Ed.B v.1 (Allied Tactical Publication) «Collective Protection in a Chemical, Biological, Radiological and Nuclear Environment».

**2.3.4** AEP-73 Ed.B v.1 (Allied Engineering Publication) «Collective Protection in a Chemical, Biological, Radiological and Nuclear Environment».«Combined Operational Characteristics, Technical Specifications and Evaluation, Test and Criteria for CBRN Respiratory Protective Equipment».

**2.3.5** STANAG 2515 Ed.3 (2023) (Standardization Agreement) «Collective Protection in a Chemical, Biological, Radiological and Nuclear Environment».

**2.3.6** STANREC 4727 (Standardization Recommendation) «Combined Operational Characteristics, Technical Specifications and Evaluation, Test and Criteria for CBRN Respiratory Protective Equipment».

**2.4** Τα σχετικά έγγραφα, στην έκδοση που αναφέρονται, αποτελούν μέρος τις παρούσας προδιαγραφής. Για τα έγγραφα, για τα οποία δεν αναφέρεται έτος έκδοσης, εφαρμόζεται η τελευταία έκδοση, συμπεριλαμβανομένων των τροποποιήσεων. Σε περίπτωση αντίφασης τις παρούσας προδιαγραφής με μνημονευόμενα πρότυπα, κατισχύει η προδιαγραφή, υπό την προϋπόθεση ικανοποίησης τις ισχύουσας νομοθεσίας τις Ελληνικής Δημοκρατίας.

**3 ΤΑΞΙΝΟΜΗΣΗ**

**3.1** Η ταξινόμηση των μασκών της § 1 γίνεται συναρτήσει των μεγεθών τους και στο εφοδιαστικό σύστημα του ΠΝ παρακολουθείται με τους ακόλουθους ναυτικούς αριθμούς ταξινόμησης (NAT):

|  |
| --- |
| **ΠΙΝΑΚΑΣ ΤΑΞΙΝΟΜΗΣΗΣ** |
| **ΜΑΣΚΑ ΠΡΟΣΤΑΣΙΑΣ ΟΛΟΚΛΗΡΟΥ ΠΡΟΣΩΠΟΥ ΓΙΑ ΧΡΗΣΗ ΜΕ ΤΟ ΦΙΛΤΡΟ ΠΡΟΣΤΑΣΙΑΣ Της ΑΝΑΠΝΟΗΣ ΓΙΑ ΤΗΝ ΣΤΟΛΗ ΧΒΡΠ ΑΜΥΝΑΣ** |
| **ΜΕΓΕΘΟΣ** | **ΝΑΥΤΙΚΟΣ ΑΡΙΘΜΟΣ ΤΑΞΙΝΟΜΗΣΗΣ (ΝΑΤ)** |
| **S** | 4240-ΝΤ-ΒΒ1-3586 |
| **M** | 4240-ΝΤ-ΒΒ1-3587 |
| **L** | 4240-ΝΤ-ΒΒ1-3588 |

**Σημείωση:** Απόδοση πρόσθετων αριθμών ταξινόμησης μασκών είναι δυνατόν να γίνει, σε περίπτωση διάθεσης περισσότερων μεγεθών από την πλευρά του κατασκευαστή, πέραν αυτών που δηλώνονται στον ανωτέρω Πίνακα (εφ' όσον απαιτηθούν από το ΠΝ).

**3.2** Οι μάσκες της § 1 ανήκουν στην κλάση (Group Class) 4240 «Safety and Rescue Equipment» κατά NATO ACodP-2/3.

**3.3** Ο Κωδικός των μασκών της § 1, κατά CPV, σύμφωνα με το Κανονισμό § 2.1.5 είναι: 18142000-6 «Προσωπίδες Ασφαλείας».

**4 ΤΕΧΝΙΚΑ ΧΑΡΑΚΤΗΡΙΣΤΙΚΑ**

**4.1 Ορισμός υλικού**

**4.1.1** Η μάσκα ολόκληρου προσώπου μετά του φίλτρου της είναι υλικά που όταν φοριούνται πάντα μαζί (σε συνδυασμό), παρέχουν στον χρήστη προστασία από επικίνδυνες χημικές ουσίες, ρύπους και σωματίδια ΧΒΡΠ (CBRN) παραγόντων του περιβάλλοντος (όπως αυτά καθορίζονται στα αντίστοιχα πρότυπα) με τα οποία η μάσκα συμμορφώνεται.

**4.1.2** Η μάσκα της § 1 χρησιμοποιείται από το προσωπικό των ΕΔ ως Μέσο Ατομικής Προστασίας (ΜΑΠ) της αναπνοής έναντι χημικών ουσιών, ρύπων και σωματιδίων ΧΒΡΠ (CBRN) παραγόντων.

**4.1.3** Η μάσκα της § 1 φέρει σήμανση CE σύμφωνα με τον Κανονισμό § 2.1.1 περί ΜΑΠ.

**4.1.4** Η μάσκα της § 1 εμπίπτει στην κατηγορία IΙΙ των ΜΑΠ, σύμφωνα με το Παράρτημα Ι του Κανονισμού § 2.1.1 παρούσας ΠΕΔ.

**4.2 Φυσικά χαρακτηριστικά**

**4.2.1** Συνοπτικά η μάσκα της § 1 θα πληροί κατ' ελάχιστο τις απαιτήσεις του προτύπου § 2.2.1 παρούσας ΠΕΔ, όσον αφορά την κείμενη Ευρωπαϊκή Νομοθεσία, με βάση τον Κανονισμό της § 2.1.1 περί ΜΑΠ. Επιπρόσθετα θα πληροί κατ' ελάχιστο τις απαιτήσεις της κατωτέρω § 4.5.1παρούσας ΠΕΔ.

**4.3 Χαρακτηριστικά επιδόσεων**

**4.3.1.** Η μάσκα θα συμμορφώνεται με τις απαιτήσεις του προτύπου ΕΝ 136:1998 + AC:2003 **κλάση 3 (EN 136 CL 3)**. Η μάσκα θα είναι κανονικής πίεσης.

**4.3.2** Η μάσκα θα έχει δυνατότητα προσαρμογής / τοποθέτησης μονού φίλτρου, βιδωτό με σπείρωμα 40 mm (RD 40) κατά ΕΝ 148-1, είτε στο κέντρο έμπροσθεν της μάσκας είτε στο πλάγιο μέρος αυτής (είτε αριστερά ή δεξιά).

**4.4 Σχεδίαση - κατασκευή - εργονομία**

**4.4.1** Ο τρόπος κατασκευής της μάσκας ολόκληρου προσώπου της § 1 θα είναι τέτοιος ώστε να ικανοποιούνται οι ανωτέρω αναφερόμενες απαιτήσεις ποιότητας, δίχως όμως το υλικό αυτό να καθιστά τη μάσκα δύσκαμπτη και δύσκολη στην εφαρμογή της και γενικά να μην δημιουργεί αίσθημα έντονης δυσφορίας στον χρήστη.

**4.4.2** **Ειδικές απαιτήσεις μάσκας**

**4.4.2.1** Το υλικό κατασκευής της θα είναι αντιαλλεργικό και φιλικό προς το δέρμα του χρήστη. Θα διαθέτει κεφαλόδεμα σύσφιξης τουλάχιστον τεσσάρων (4) σημείων.

**4.4.2.2** Η μάσκα θα φέρει διπλή ή πανοραμική οματοθυρίδα ορατότητας και θα προσφέρει περιφερειακή ορατότητα σε ποσοστό τουλάχιστον 70% σε σχέση με το φυσικό πεδίο όρασης. Η οματοθυρίδα θα είναι κατασκευασμένη από κατάλληλη πλαστική ύλη (πχ. Polycarbonate).

**4.4.2.3** Θα μπορεί να χρησιμοποιείται σε εύρος θερμοκρασίας από -30 °C έως +40 °C

**4.4.2.4** Θα έχει την δυνατότητα να δεχτεί ενσωματωμένο σύστημα ενδοεπικοινωνίας είτε μεταξύ μασκών είτε και με εξωτερική πηγή / πομποδέκτη ή σύστημα ενίσχυσης φωνής .

**4.4.2.5** Θα έχει αντοχή για τουλάχιστον εικοσιτέσσερις (24) ώρες σε επαφή με καυστικούς υγρούς παράγοντες τύπου «μουστάρδας».

**4.4.2.6** Η μάσκα θα διαθέτει σύστημα υδροληψίας. Είναι επιθυμητό αλλά όχι δεσμευτικό να διαθέτει ειδικό σωληνάκι υδροληψίας με αντίστοιχο ειδικό προσαρμογέα για την παροχή ύδατος στο χρήστη από δοχείου τύπου Camelpack.

**4.4.2.7** Η μάσκα θα έχει διάρκεια ζωής τουλάχιστον δέκα (10) έτη και θα μπορεί να δεχτεί όλα τα είδη και μεθόδους απολύμανσης μετά από χρήση σε ΧΒΡΠ περιστατικό.

**4.5 Απαιτήσεις Νομοθεσίας**

**4.5.1** Οι μάσκες ολόκληρου προσώπου της § 1 θα συμμορφώνονται με τον Κανονισμό § 2.1.1 και θα συνοδεύονται από:

**4.5.1.1** Δήλωση Συμμόρφωσης ΕΕ του κατασκευαστή ή του εξουσιοδοτημένου προς τούτο αντιπρόσωπό του, σύμφωνα με το Άρθρο 15 και το Παράρτημα IX του εν λόγω Κανονισμού με την οποία θα βεβαιώνεται ότι το προσφερόμενο ΜΑΠ ικανοποιεί τις διατάξεις του προτύπου ΕΝ 136:1998 + AC:2003 καθώς και οποιωνδήποτε άλλων προτύπων που σχετίζονται με την κατασκευή (κατά τις διατάξεις της Οδηγίας § 2.1.5) περί προστασίας της αναπνοής. Η Δήλωση Συμμόρφωσης ΕΕ θα αναφέρει τον αριθμό Πιστοποιητικού Εξέτασης Τύπου ΕΕ καθώς και τον Κοινοποιημένο Οργανισμό (επωνυμία - διεύθυνση) που το χορήγησε.

**4.5.1.2**. Αντίγραφο του Πιστοποιητικού Εξέτασης Τύπου ΕΕ που συνδέεται αναπόσπαστα με την προαναφερόμενη Δήλωση Συμμόρφωσης ΕΕ.

**4.6 Επισήμανση υλικού**

**4.6.1** Κάθε μάσκα είναι επιθυμητό να φέρει την απαιτούμενη ευδιάκριτη σήμανση σύμφωνα με την § 9 του ΕΝ 136:1998+AC:2003 καθώς και τον Κανονισμό § 2.1.1. Ειδικότερα σε κάθε μάσκα είναι επιθυμητό να αναγράφεται:

**4.6.1.1** Η επωνυμία και το εμπορικό σήμα κατασκευαστή.

**4.6.1.2** Το μοντέλο της μάσκας, δηλαδή προσδιορισμός με εμπορικό όνομα και κωδικό αριθμό που επιτρέπει στο χρήστη να προσδιορίσει με σαφήνεια το προϊόν μεταξύ άλλων ομάδων του ιδίου κατασκευαστή.

**4.6.1.3** Οι κωδικοί του/ων σχετικού/ών πρότυπου/ων κατασκευής, (με το/α οποίο/α συμμορφώνεται η μάσκα) και το έτος δημοσίευσης τους, μαζί με την κατηγορία στην οποία εμπίπτει η μάσκα, δηλ. ΕΝ 136:1998 + AC:2003 CL 3 (ΕΝ 136, Κλάση 3).

**4.6.1.4** Η σήμανση της ημερομηνίας κατασκευής (τουλάχιστον το έτος κατασκευής) όταν η απόδοση των εξαρτημάτων της μάσκας επηρεάζονται από γήρανση (π.χ. σε συνθήκες χρήσης, ή/και σε συνθήκες αποθήκευσης του υλικού, και εφόσον υφίστανται επαρκή τεχνικά στοιχεία).

**4.6.1.5** Η σήμανση **CE**, σε εμφανές σημείο, με ανεξίτηλο τρόπο (σύμφωνα με τα προβλεπόμενα στο άρθρο 16 του Κανονισμού § 2.1.1 και τα αναφερόμενα στο άρθρο 30 του Κανονισμού § 2.1.3.

**4.6.2** Ενημερωτικό Σημείωμα Κατασκευαστή

Κάθε μάσκα θα συνοδεύεται από το ενημερωτικό σημείωμα κατασκευαστή στην Ελληνική γλώσσα, σύμφωνα με την την § 6 του ΕΝ 136:1998 + AC:2003, τα προβλεπόμενα στο σημείο 1.4 του Παραρτήματος ΙΙ του Κανονισμού § 2.1.1, καθώς και οποιοδήποτε άλλο απαραίτητο πληροφοριακό στοιχείο, κατά την κρίση του κατασκευαστή μεέντυπες πληροφορίες τουλάχιστον για τα ακόλουθα:

**4.6.2.1** Εμπορικό σήμα ή/και επωνυμία κατασκευαστή ή αντιπροσώπου του.

**4.6.2.2** Οι κωδικοί του/ων σχετικού/ών πρότυπου/ων κατασκευής, (με το/α οποίο/α συμμορφώνεται η μάσκα) και το έτος δημοσίευσης τους, μαζί με την κατηγορία στην οποία εμπίπτει η μάσκα, δηλ. ΕΝ 136:1998 + AC:2003 CL 3 (ΕΝ 136, Κατηγορία 3).

**4.6.2.3** Το όνομα του κοινοποιημένου οργανισμού που εκδίδει το Πιστοποιητικό Εξέτασης τύπου ΕΕ της εν λόγω μάσκας.

**4.6.2.4** Εφαρμογή και περιορισμούς κατά την χρήση της μάσκας.

**4.6.2.5** Ελέγχους της μάσκας και των εξαρτημάτων της πριν τη χρήση της.

**4.6.2.6** Τρόπο/ους εφαρμογής και τοποθέτησης της μάσκας.

**4.6.2.7** Πληροφορίες και συμβουλές για τη σωστή χρήση της μάσκας, τη διαδικασία υδροληψίας, τη ορθή εφαρμογή των διορθωτικών γυαλιών καθώς και για την χρήση αυτής σε συνδυασμό με άλλο ατομικό προστατευτικό εξοπλισμό.

**4.6.2.8** Προειδοποιήσεις σχετικά με πιθανά προβλήματα ή δυσχέρειες που μπορεί να προκύψουν κατά τη χρήση της μάσκας.

**4.6.2.9** Πληροφορίες σχετικά με τα επίπεδα προστασίας που παρέχει.

**4.6.2.10** Μεθόδους και συνθήκες φροντίδας, καθαρισμού και απολύμανσης με τα αντίστοιχα εικονίδια φροντίδας του ΕΝ 136 :1998 + AC:2003 (και ενδεχομένως του EN ISO 3758).

**4.6.2.11** Συνθήκες αποθήκευσης και συντήρησης.

**4.6.2.12** Τα κύρια συστατικά (σύνθεση υλικών κατασκευής) της μάσκας (εφόσον υφίστανται επαρκή τεχνικά στοιχεία).

**4.6.2.13** Όριο ζωής σε συνθήκες χρήσης, ή/και σε συνθήκες αποθήκευσης του υλικού, (εφόσον υφίστανται επαρκή τεχνικά στοιχεία).

**5. Συσκευασία / Επισημάνσεις**

**5.1 Συσκευασία**

**5.1.1** Πρωτογενής συσκευασία

**5.1.1.1** Κάθε μάσκα θα είναι καλά συσκευασμένη εντός χάρτινης ή πλαστικής συσκευασίας ή αλουμινίου (πχ κουτί ή πλαστική σακούλα) ώστε να εξασφαλίζεται η προστασία της από εξωτερικούς παράγοντες (αλλά και η η σωστή αποθήκευση και μεταφορά της). Μέσα σε κάθε πρωτογενή συσκευασία θα υπάρχει το Ενημερωτικό Σημείωμα Κατασκευαστή (βλ. § 4.6.2).

**5.1.2** Δευτερογενής συσκευασία

Κατάλληλος αριθμός πρωτογενών συσκευασιών θα τοποθετούνται μέσα σε κατάλληλο χαρτοκιβώτιο ανθεκτικό στη μεταφορά και την αποθήκευση, το οποίο θα κλείνει με κατάλληλη μονωτική ταινία συσκευασίας.

**5.2 Επισημάνσεις**

**5.2.1** Επισήμανση πρωτογενούς συσκευασίας

Θα αναγράφονται οι παρακάτω τουλάχιστον επισημάνσεις:

**5.2.1.1** Περιγραφή του υλικού (δηλ. Μάσκα ολόκληρου προσώπου για χρήση με στολή ΧΒΡΠ Άμυνας).

**5.2.1.2** Αριθμός ταξινόμησης (ΝΑΤ) των περιεχόμενων υλικών, ως Πίνακας § 3.1.

**5.2.1.3** Εμπορικό σήμα ή επωνυμία του κατασκευαστή ή του προμηθευτή (εφόσον διαφέρουν)

**5.2.1.4** Αριθμός και έτος σύμβασης.

**5.2.1.5** Λοιπές πληροφορίες και σημάνσεις κατά την κρίση του κατασκευαστή.

**5.2.2** Επισήμανση δευτερογενούς συσκευασίας

Σε κάθε χαρτοκιβώτιο (δευτερογενής συσκευασία) στο εξωτερικό μέρος και σε εμφανές σημείο αυτού, θα αναγράφονται τα παρακάτω:

**5.2.2.1** Περιγραφή του υλικού (δηλ. Μάσκα ολόκληρου προσώπου για χρήση με στολή ΧΒΡΠ Άμυνας).

**5.2.2.2** Κωδικός ΠΕΔ και αριθμός ταξινόμησης των υλικών (ΝΑΤ) ως Πίνακας § 3.1.

**5.2.2.3** Αριθμός και έτος συμβάσεως.

**5.2.2.4** Εμπορικό σήμα ή η επωνυμία του κατασκευαστή ή του προμηθευτή.

**5.2.2.5** Αριθμός περιεχόμενων τεμαχίων.

**5.2.2.6** Αύξων αριθμός συσκευασίας

**5.2.2.7** Βάρος συσκευασμένου υλικού.

**5.2.2.8** Μήνας και έτος κατασκευής.

**5.2.3** Την ευθύνη για την ύπαρξη των επισημάνσεων των §§ 5.2.1, 5.2.2, σε κάθε πρωτογενή συσκευασία και χαρτοκιβώτιο δευτερογενούς συσκευασίας, έχει ο προμηθευτής, που διαθέτει τα προϊόντα αυτά.

**6 ΑΠΑΙΤΗΣΕΙΣ ΣΥΜΜΟΡΦΩΣΗΣ ΥΛΙΚΟΥ**

**6.1 Συνοδευτικά έγγραφα / Πιστοποιητικά**

Για τα υλικά § 1, ο προμηθευτής στο στάδιο παράδοσης-παραλαβής υλικών, θα υποβάλει τα έγγραφα §§ 9.1.2, έως 9.1.7 καθώς και την εγγύηση § 7.1.

**6.2 Επιθεωρήσεις / Δοκιμές**

**6.2.1** Μακροσκοπικός έλεγχος

Η Επιτροπή Παραλαβής (ΕΠ) εξετάζει δειγματοληπτικά δευτερογενή συσκευασία καθώς και το είδος με πρωτογενή συσκευασία, με την χρήση του ακόλουθου πίνακα, που συντάχθηκε σύμφωνα με το ISO 2859-1:

|  |
| --- |
| **ΠΙΝΑΚΑΣ ΑΠΛΗΣ ΔΕΙΓΜΑΤΟΛΗΨΙΑΣ MAKROSKOPIKOY ΕΛΕΓΧΟΥ****(AQL 4,0%, Normal, Level I)** |
| **Μέγεθος παρτίδας****(Τεμάχια)** | **Μέγεθος δείγματος****(Τεμάχια)** | **Αποδεκτός αριθμός****ελαττωματικών τεμαχίων** |
| 2 - 15 | 2 | 0 |
| 16 - 25 | 3 | 0 |
| 26 - 90 | 5 | 0 |
| 91 - 150 | 8 | 1 |
| 151 - 280 | 13 | 1 |
| 281 - 500 | 20 | 2 |
| 501 - 1200 | 32 | 3 |
| 1201 – 3200 | 50 | 5 |
| 3201 – 10000 | 80 | 7 |

**6.2.1.1** Έλεγχος δευτερογενούς συσκευασίας

**6.2.1.1.1** Ως παρτίδα, για τον έλεγχο εξωτερικής (δευτερογενούς) συσκευασίας,θεωρείται η ποσότητα χαρτοκιβωτίων που παραδίδονται από τον προμηθευτή σε συγκεκριμένη ημερομηνία.

**6.2.1.1.2** Ως δείγμαθεωρείται το σύνολο των τεμαχίων συσκευασίας, που ελέγχεται μακροσκοπικά από την ΕΠ.

**6.2.1.1.3** Τα τεμάχια του δείγματος επιλέγονται τυχαίααπό την παρτίδα.

**6.2.1.1.4** Ως ελαττωματικό θεωρείται ένα τεμάχιο του δείγματος, όταν διαπιστωθούν ελλείψεις ή ασυμφωνία με τα αναγραφόμενα στην § 5.2.2 καθώς και όταν διαπιστωθεί σχίσιμο / θραύση ή σημαντική παραμόρφωση του χαρτοκιβωτίου.

**6.2.1.2** Έλεγχος μασκών με και χωρίς πρωτογενή συσκευασία

**6.2.1.2.1** Ως παρτίδα, για τον έλεγχο είδους / πρωτογενούς συσκευασίας,θεωρείται όλη η ποσότητα τεμαχίων μασκών με πρωτογενή συσκευασία, που παραδίδεται από τον προμηθευτή σε συγκεκριμένη ημερομηνία.

**6.2.1.2.2** Ως δείγμαθεωρείται το σύνολο των τεμαχίων ΜΑΠ, που ελέγχεται μακροσκοπικά από την ΕΠ.Ο αριθμός τεμαχίων του δείγματος επιλέγονται τυχαίααπό την παρτίδα.

**6.2.1.2.3** Ως ελαττωματικό θεωρείται ένα τεμάχιο όταν διαπιστωθεί ότι παρουσιάζει κάποιο από τα ακόλουθα:

**6.2.1.2.3.1** Μη αρτιότητα και επιμέλεια κατασκευής, με ιδιαίτερη έμφαση στη σωστή και επιμελημένη κατασκευή τους, για τυχόν ύπαρξη ακαλαίσθητων σημείων και ατελειών.

**6.2.1.2.3.2** Επιφανειακά ελαττώματα όπως σχισίματα, φθορές ή οποιαδήποτε αλλοίωση της επιφάνειας του υλικού.

**6.2.1.2.3.3** Έλλειψη ή σχίσιμο πρωτογενούς συσκευασίας.

**6.2.1.2.3.4** Έλλειψη σήμανσης ή δυσανάγνωστη σήμανση ως § 4.6.1 ή/και ασυμφωνία ως προς τις επισημάνσεις πρωτογενούς συσκευασίας της § 5.2.1.

**6.2.1.2.3.5** Μη συμφωνία κατασκευής με το επισημοποιηθέν δείγμα του προμηθευτήτης § 8.4.

**6.2.1.2.3.6** Έλλειψη ή φθορά Ενημερωτικού Σημειώματος Κατασκευαστή ή ασυμφωνία του σημειώματος με τα αναφερόμενα στην § 4.6.2 (π.χ. δεν είναι γραμμένο στην Ελληνική γλώσσα).

**6.2.2** Έλεγχος εγγράφων

**6.2.2.1** Η ΕΠ ελέγχει τα έγγραφα των §§ 9.1.2 έως και 9.1.7 ως προς την ορθότητα και την εγκυρότητα αυτών καθώς και τις εγγυήσεις §§ 7.1.1, 7.1.2 και 7.1.3.

**6.2.2.2** Ως προς την Δήλωση Συμμόρφωσης ΕΕ, η ΕΠ επιβεβαιώνει ότι ο αναφερόμενος οργανισμός χορήγησης του Πιστοποιητικού Εξέτασης Τύπου ΕΕ περιλαμβάνεται στον Κατάλογο Κοινοποιηθέντων Οργανισμών που έχει δημοσιευτεί στην Επίσημη Εφημερίδα των Ευρωπαϊκών Κοινοτήτων με καθήκοντα σχετικά με μέσα προστασίας της αναπνοής. Αναζήτηση του προαναφερθέντος οργανισμού είναι επίσης δυνατόν να γίνει στην βάση δεδομένων της Ευρωπαϊκής Επιτροπής NANDO (New Approach Notified and Designated Organizations) που είναι αναρτημένη στο Διαδίκτυο.

**6.2.2.3** Τα έγγραφά / πιστοποιητικά των §§ 9.1.2 έως και 9.1.7 (παρούσας ΠΕΔ) μπορούν να είναι χρονικά μεταγενέστερα (επικαιροποιημένα) των υποβληθέντων κατά το στάδιο κατάθεσης των τεχνικών προσφορών.

Επισημαίνεται ότι δεν είναι αποδεκτά τα εν λόγω έγγραφα ή πιστοποιητικά σε περίπτωση που η ημερομηνία λήξης αυτών έχει παρέλθει κατά την ημερομηνία παράδοσης των υλικών.

**6.2.2.4** Η ΕΠ μεριμνά για την προώθηση αντιτύπων των εγγράφων §§ 9.1.2 έως και 9.1.8 στο αρμόδιο Τμήμα εκπόνησης της παρούσας ΠΕΔ.

**6.2.3** Επιβολή έκπτωσης - Απόρριψη παρτίδας

**6.2.3.1** Εφόσον βρεθεί ότιτα περιεχόμενα υλικά έχουν υποστεί φθορά ή αλλοίωση, η ΕΠ θα προβεί στον έλεγχο του συνολικού αριθμού χαρτοκιβωτίων της παρτίδας, ελέγχοντας για φθαρμένα χαρτοκιβώτια σύμφωνα με § 6.2.1.1.4 και ύπαρξη εντός αυτών φθαρμένων περιεχόμενων υλικών (πρωτογενείς συσκευασίες). Κατόπιν αυτού του ελέγχου, η ΕΠ δύναται να πράξει τα ακόλουθα:

**6.2.3.1.1** Την επιβολή αντικατάστασης του συνόλου τόσο των φθαρμένων περιεχόμενων υλικών (πρωτογενείς συσκευασίες) όσο και των ελαττωματικών χαρτοκιβωτίων με άλλα μη ελαττωματικά / μη φθαρμένα.

**6.2.3.1.2** Εφόσον τα αμέσως ανωτέρω αναφερόμενα δεν είναι τεχνικώς δυνατόν να εκτελεστούν (από την πλευρά του προμηθευτή), τότε δύναται να προτείνει **εναλλακτικά:**

i) Είτε την επιβολή έκπτωσης ίση με την συνολική συμβατική αξία των ελαττωματικών περιεχόμενων υλικών (πρωτογενείς συσκευασίες) και των χαρτοκιβωτίων (δευτερογενείς συσκευασίες),

ii) Είτε την απόρριψη της παρτίδας.

**6.2.3.2** Αν κατά το μακροσκοπικόέλεγχο της § 6.2.1.2 βρεθεί αριθμός ελαττωματικών τεμαχίων μικρότερος ή ίσος από τον αναγραφόμενο στον πίνακα δειγματοληψίας § 6.2.1, τότε η ΕΠ μπορεί κατά την κρίση της, ανάλογα με το πλήθος και τη βαρύτητα των ευρημάτων, να προτείνει την επιβολή έκπτωσης ίσης ή μικρότερης της αντίστοιχης συμβατικής αξίας των ελαττωματικών τεμαχίων, εκφρασμένης ως ποσοστό %, που προκύπτει από το κλάσμα των ελαττωματικών τεμαχίων προς το μέγεθος του δείγματος.

**6.2.3.3** Ανκατά τον μακροσκοπικό έλεγχο της § 6.2.1.2 βρεθεί αριθμός ελαττωματικών τεμαχίων μεγαλύτερος των αναφερομένων στον πίνακα δειγματοληψίας § 6.2.1, τότε η ΕΠ μπορεί κατά την κρίση της, ανάλογα με το πλήθος και τη βαρύτητα των ευρημάτων, να προτείνει την απόρριψη της παρτίδας ή την επιβολή έκπτωσης μεγαλύτερης της συμβατικής αξίας των ελαττωματικών τεμαχίων, εκφρασμένης ως ποσοστό %, που προκύπτει από το κλάσμα των ελαττωματικών τεμαχίων προς το μέγεθος του δείγματος.

**6.2.3.4** Ειδικά για το Ενημερωτικό σημείωμα κατασκευαστή, σε περίπτωση φθοράς ή απουσίας αυτού από την πρωτογενή συσκευασία κατά το δειγματοληπτικό μακροσκοπικό έλεγχο, ο προμηθευτής υποχρεούται στην άμεση αντικατάστασή του ή προσκόμιση του εντός 3 εργάσιμων ημερών από την έγγραφη ειδοποίησή του. Σε αντίθετη περίπτωση, η ΕΠ προτείνει την απόρριψη της παρτίδας.

**6.2.3.5** Σε περίπτωση μη υποβολής ενός εκ των εγγράφων § 9.1.2 έως και 9.1.7, η ΕΠ προτείνει την απόρριψη της παρτίδας. Επιπλέον, αν κατά τον έλεγχο των εγγράφων ως § 6.2.2 υπάρξει ασυμφωνία με τις απαιτήσεις της ΠΕΔ (πχ παρέλευση χρονικής ισχύς εγγράφου / πιστοποιητικού), τότε η ΕΠ προτείνει την απόρριψη της παρτίδας.

**7 ΥΠΗΡΕΣΙΕΣ - ΥΠΟΣΤΗΡΙΞΗ**

**7.1 Εγγυήσεις**

**7.1.1** **Εμπορική Εγγύηση**

Ο προμηθευτής θα παράσχει γραπτώς με Υπεύθυνη Δήλωση του Ν.1599/86 ή με Δήλωση Συμμόρφωσης (Declaration Of Conformity, DoC) σύμφωνα με το EN ISO/ΙΕC 17050-1 εμπορική εγγύηση της μάσκας για δύο (2) χρόνια.

**7.1.2** **Εγγύηση αποθήκευσης και διατήρησης (Storage and shelf life guaranty)**

Ο προμηθευτής θα παράσχει γραπτώς με Υπεύθυνη Δήλωση του Ν.1599/86 ή με Δήλωση Συμμόρφωσης (Declaration Of Conformity, DoC) σύμφωνα με το EN ISO/ΙΕC 17050-1 εγγύηση αποθήκευσης και διατήρησης της μάσκας σε άριστη κατάσταση εντός της αρχικής της συσκευασίας, τουλάχιστον για δεκαπέντε (15)χρόνια από την ημερομηνία υπογραφής του πρωτοκόλλου παραλαβής και την φύλαξη της ως έχει, αχρησιμοποίητης στο ράφι (shelf life guaranty).

**8 ΛΟΙΠΕΣ ΑΠΑΙΤΗΣΕΙΣ**

**8.1** **Χρόνος παράδοσης**

Δώδεκα (12) μήνες από την ημερομηνία υπογραφής της σύμβασης για το σύνολο της ποσότητας, εκτός αν ορίζεται διαφορετικά στη διακήρυξη.

**8.2 Τόπος παράδοσης**

Στο ΠΝ η παράδοση θα εκτελείται στις αποθήκες ΚΕΦΝ/ΔΠΔΥ (Σκαραμαγκάς, τηλ.210-5530337), εφόσον δεν αναφέρεται διαφορετικά στους ειδικούς όρους της διακήρυξης.

**8.3**  **Αριθμός παρτίδων**

Ο προμηθευτής δύναται να παραδώσει όλη τη συμβατική ποσότητα κατά το μέγιστο σε τρεις (3) παρτίδες. Οι δειγματοληπτικοί έλεγχοι θα πραγματοποιούνται σε κάθε παρτίδα.

**8.4 Επισημοποίηση δείγματος**

Το υποβληθέν δείγμα του προμηθευτή, ως κατωτέρω § 9.1.13, στον οποίο θα κατακυρωθεί η προμήθεια, θα επισημοποιείται από την αρμόδια προς τούτο Διεύθυνση, και θα αποτελέσει κατά το στάδιο της Παραλαβής το επισημοποιηθέν δείγμα, βάσει του οποίου θα πραγματοποιηθεί από την ΕΠ ο μακροσκοπικός έλεγχος της § 6.2.1 των παραδιδόμενων υλικών.

**8.5 Κωδικοποίηση Υλικών**

**8.5.1** Απαιτείται κωδικοποίηση των υλικών, εφόσον αυτά δεν είναι ήδη κωδικοποιημένα.

**8.5.2.** Οι συμμετέχοντες στον διαγωνισμό οικονομικοί φορείς για όσα από τα προσφερόμενα υλικά δεν είναι κωδικοποιημένα κατά NATO πρέπει να αποδεχθούν γραπτώς με την προσφορά τους [είτε με Υπεύθυνη Δήλωση (Ν. 1599/86)

**8.6 Εκπαίδευση**

**8.6.1** Ο προμηθευτής θα παράσχει δωρεάν εκπαίδευση, σε καθ' ύλην αρμόδιο προσωπικό στο ΓΕΝ/Δ1-IV (τηλ. 210655186) και εντός είκοσι πέντε (25) ημερολογιακών ημερών από την υπογραφή του οριστικού πρωτοκόλλου παραλαβής αυτών.

**8.6.2** Αντικείμενο εκπαίδευσης

**8.6.2.1** Η ορθή χρήση της μάσκας συμπεριλαμβανομένων όλων των πιθανών χειρισμών και η διόρθωση πιθανών ανωμαλιών για την σωστή εφαρμογή και χρήση της.

**8.6.2.2** Η ορθή συντήρηση και αποθήκευση της μάσκας.

**8.6.2.3** Λοιπές χρήσιμες πληροφορίες κατά την κρίση του κατασκευαστή.

**8.6.3** Στους εκπαιδευόμενους θα δοθεί ένα Ενημερωτικό Σημείωμα Κατασκευαστή ή/και τυχόν άλλες σχετικές πληροφορίες.

**9 ΠΕΡΙΕΧΟΜΕΝΟ ΠΡΟΣΦΟΡΑΣ**

**9.1** Για τα υλικά § 1, οι προσφέροντες θα συμπεριλάβουν στο φάκελο τεχνικής προσφοράς τα ακόλουθα:

**9.1.1** Συμπληρωμένο αναλυτικό φυλλάδιο με τίτλο «Έντυπο Συμμόρφωσης προς την Προδιαγραφή Ενόπλων Δυνάμεων». Το έντυπο βρίσκεται αναρτημένο στην ιστοσελίδα «ΠΡΟΔΙΑΓΡΑΦΕΣ ΕΝΟΠΛΩΝ ΔΥΝΑΜΕΩΝ» ([https://www.prodiagrafes.army.gr](https://www.prodiagrafes.army.gr/)), επιλέγοντας αρχικά «ΝΟΜΟΘΕΣΙΑ-ΕΝΤΥΠΑ-ΥΠΟΔΕΙΓΜΑΤΑ» και στη συνέχεια «ΕΝΤΥΠΑ».

**9.1.2** Δήλωση Συμμόρφωσης ΕΕ του κατασκευαστή ή του εξουσιοδοτημένου προς τούτο αντιπρόσωπό του (ως § 4.5.1.1 παρούσας ΠΕΔ)

**9.1.3** Αντίγραφο του Πιστοποιητικού Εξέτασης τύπου ΕΕ από Κοινοποιημένο Οργανισμό (ως § 4.5.1.2 παρούσας ΠΕΔ).

**9.1.4** Δήλωση Συμμόρφωσης (Certificate of Conformity, CoC)

**9.1.5** Εναλλακτικά, ένα των εκ των δύο ακόλουθων (ισοδύναμων τεχνικώς) εγγράφων:

**9.1.5.1** Αντίγραφο ισχύοντος Πιστοποιητικού Συμμόρφωσης Συστήματος Διαχείρισης της Ποιότητας κατά ISO 9001, για το δηλωθέν στην § 9.1.15.2 εργοστάσιο / βιοτεχνία κατασκευής των μασκών στο οποίο θα αναγράφεται η πιστοποίηση σχετικά με την παραγωγή / κατασκευή ειδών ΜΑΠ προστασίας της αναπνοής. Το πιστοποιητικό θα έχει εκδοθεί από φορέα διαπιστευμένο από το ΕΣΥΔ ή άλλο φορέα διαπίστευσης, που μετέχει σε Συμφωνία Αμοιβαίας Ισότιμης Αναγνώρισης με το ΕΣΥΔ σχετικά με την Πιστοποίηση Συστημάτων Διαχείρισης της Ποιότητας.

**9.1.5.2** Αντίγραφο ισχύοντος Πιστοποιητικού Συμμόρφωσης Συστήματος Διαχείρισης της Ποιότητας κατά AQAP 2110 (ομοίως) για το δηλωθέν στην § 9.1.15.2 εργοστάσιο / βιοτεχνία κατασκευής των μασκών. Το πιστοποιητικό θα έχει εκδοθεί από φορέα πιστοποίησης διαπιστευμένο και αναγνωρισμένο προς τούτο από την χώρα που είναι εγκατεστημένο το εργοστάσιο κατασκευής / παραγωγής του υλικού ή από άλλο φορέα διαπίστευσης, που μετέχει σε Συμφωνία Αμοιβαίας Ισότιμης Αναγνώρισης (MLA) σχετικά με την Πιστοποίηση Συστημάτων Διαχείρισης της Ποιότητας.

**9.1.6** To Ενημερωτικό Σημείωμα Κατασκευαστή (βλ. § 4.6.2).

**9.1.7** Τεχνικά φυλλάδια (prospectus) με την ονομασία και φωτογραφίες του προσφερόμενου τύπου μάσκας ολόκληρου προσώπου.

**9.1.8** Δείγμα του προσφερόμενου τύπου μάσκας που θα πληροί τις απαιτήσεις της παρούσας ΠΕΔ, συνοδευόμενο από Υπεύθυνη Δήλωση του Ν.1599/86 ή Δήλωση Συμμόρφωσης (Declaration Of Conformity, DoC) κατά EN ISO 17050-1 του προσφέροντα, ότι το συγκεκριμένο δείγμα μάσκας θα αναφέρεται και «συμπεριλαμβάνεται» στα υποβαλλόμενα τυποποιητικά έγγραφα των §§ 9.1.2 έως και 9.1.4.

**9.1.9** Τις εγγυήσεις §§ 7.1.1, 7.1.2.

**10 ΣΗΜΕΙΩΣΕΙΣ**

**10.1 Λέξεις κλειδιά:** Μέσα Ατομικής Προστασίας (ΜΑΠ), Μάσκες ολόκληρου προσώπου, ΧΒΡΠ Άμυνα.

**10.2** Σε περίπτωση αντίφασης της παρούσης ΠΕΔ με μνημονευόμενα σ’ αυτήν πρότυπα ή με ισχύοντες Κανονισμούς - Οδηγίες - Αποφάσεις, κατισχύουν τα πρότυπα, οι Κανονισμοί - Οδηγίες - Αποφάσεις.

**10.3** Οτιδήποτε δεν αναφέρεται αναλυτικά στην παρούσα ΠΕΔ νοείται ότι θα γίνει σύμφωνα με τους κανόνες της τέχνης και τις σύγχρονες εξελίξεις της τεχνολογίας.

**11. ΠΡΟΤΑΣΕΙΣ ΒΕΛΤΙΩΣΗΣ ΤΕΧΝΙΚΗΣ ΠΡΟΔΙΑΓΡΑΦΗΣ**

Σχολιασμός της παρούσας Προδιαγραφής από κάθε ενδιαφερόμενο, για την βελτίωση της, μπορεί να γίνει μέσω της ηλεκτρονικής εφαρμογής διαχείρισης ΠΕΔ, στη διαδικτυακή τοποθεσία [https://www.prodiagrafes.army.gr](https://www.prodiagrafes.army.gr/)».

|  |  |  |  |  |
| --- | --- | --- | --- | --- |
|

|  |  |
| --- | --- |
|  | ΕΓΚΡΙΣΗ ΤΕΧΝΙΚΗΣ ΠΡΟΔΙΑΓΡΑΦΗΣΠΕΔ-Α-ΕΚΔΟΣΗ 1ηΣΥΝΤΑΞΗ  ΜΠΥ Α΄ βαθμ. Αντώνης Καλακώνας Κλωστοϋφαντουργός ΜηχανικόςΠ/χης (Ε) Κων/νος Μαυραγάνης ΠΝΓΕΝ/Δ1-IVΠροϊστάμενος Γρ. ΧΒΡΠ Άμυνας |
| ΕΛΕΓΧΟΣ  Αντιπλοίαρχος (Μ) Ελευθέριος Μπεκατώρος ΠΝ  Τμηματάρχης ΓΕΝ/Δ1-IV  |
| ΘΕΩΡΗΣΗ  Αρχιπλοίαρχος (Μ) Δημήτριος Καπίρης ΠΝ Διευθυντής Δ’ Κλάδου ΓΕΝ.. ΜΑΡΤΙΟΥ 2025 |

 |
|  |  |  |
|  |  |